Z A P I S N I K
11. sjednice Vijeća Mjesnog odbora Šestine održane 23. travnja 2026. 
Zagreb, Šestinski trg 10 s početkom u 19,00 sati

Nazočni članovi Vijeća:
Kruno Vuk, Jure Tomičić, Vesna Osmec i Jadranka Apostolovski.

Odsutni članovi Vijeća :
Ivana Mijatović, Reana Senjković Svrčić i Mirando Mrsić.


Predsjedava: Kruno Vuk, predsjednik Vijeća.

Zapisnik vodi: Jure Tomičić


Predsjednik konstatira da je nazočno 4 od ukupno 7 članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora.

Predsjednik Vijeća daje zapisnik 10. sjednice na verifikaciju.
Vijeće prihvaća tekst Zapisnika 10. sjednice Vijeća, bez izmjena.

Na prijedlog predsjednika Vijeće jednoglasno utvrđuje:


DNEVNI  RED

	1. 
	Zaključak o prioritetima za Plan komunalnih aktivnosti Gradske četvrti Podsljeme za 2027. – donošenje zaključka

	2. 
	Izvješće o radu Vijeća Mjesnog odbora Šestine u 2025. godini

	3. 
	Zaključak o postavljanju rasvjete na dječjem igralištu Dedići i Sjevernjak – donošenje zaključka

	4. 
	Pitanja, prijedlozi i obavijesti




Ad1. Zaključak o prioritetima za Plan komunalnih aktivnosti Gradske četvrti Podsljeme za 2027. – donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Kruno Vuk, Jure Tomičić, Vesna Osmec i Jadranka Apostolovski, 

Vijeće jednoglasno donosi

 Zaključak  o prioritetima za Plan komunalnih aktivnosti Gradske četvrti Podsljeme za 2027. 

(Zaključak se prilaže ovom zapisniku i njegov je sastavni dio.)



Ad2. Izvješće o radu Vijeća Mjesnog odbora Šestine u 2025. godini

Predsjednik iznosi Vijeću Izvješće o radu Vijeća Mjesnog odbora Šestine u 2025. godini.  

Nakon kratke rasprave, Vijeće jednoglasno prihvaća Izvješće  o radu Vijeća Mjesnog odbora Šestine u 2025. godini

(Izvješće se prilaže ovom zapisniku i njegov je sastavni dio.)


Ad3. Zaključak o postavljanju rasvjete na dječjem igralištu Dedići i Sjevernjak – donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Kruno Vuk, Jure Tomičić, Vesna Osmec i Jadranka Apostolovski, 

Vijeće jednoglasno donosi

Zaključak  o postavljanju rasvjete na dječjem igralištu Dedići i Sjevernjak – donošenje zaključka

(Zaključak se prilaže ovom zapisniku i njegov je sastavni dio.)


Ad4. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu.

Jure Tomičić iznosi obavijest kako je projekat dogradnje OŠ Šestine završen te bi uskoro trebali početi radovi.

Postavljena su sljedeća Vijećnička pitanja:

	Član Vijeća
	Kratak sadržaj pitanja ili prijedloga


	Jadranka Apostolovski
	Prijedlog rješenja za postavljanje koša za smeće kod klupe (umjesto grma/ova) za odmor na križanju ulica Šestinski vrh i Ive Serdara





Sjednica je završila u 20:00 sati.

KLASA: 024-08/26-003/785
URBROJ: 251-13-11-4/009-26-2
Zagreb, 23. travnja 2026.

Zapisnik uredila:
Mirela Gašpert Bertić

Predsjednik
Vijeća Mjesnog odbora Šestine

Kruno Vuk


		

													
	Na temelju članka 16. Pravila Mjesnog odbora Šestine, Vijeće Mjesnog odbora Šestine, na 11. sjednici, 23. travnja 2026., donijelo je
 

Z A K LJ U Č A K
o prioritetima za Plan komunalnih aktivnosti 
Gradske četvrti Podsljeme u 2027.  


1. Vijeće Mjesnog odbora Šestine raspravljalo je o prioritetima za Plan komunalnih aktivnosti Gradske četvrti Podsljeme u 2027. 

2. Vijeće je nakon rasprave donijelo sljedeće prioritete za Plan komunalnih aktivnosti na području Mjesnog odbora Šestine – asfaltiranje ulica: 

a. Prilaz Kraljičinom zdencu (od crkve do ulice Himper) 
b. Gramača (od križanja sa ulicom Ive Serdara u smjeru kbr. Gramača 16 do križanja sa ulicom Dedići) 
c. Dedići (područje oko škole – od kbr 109 do ulice Šestinski dol) 
d. Trešnjina cvijeta

3. Ovaj zaključak dostaviti će se Vijeću Gradske četvrti Podsljeme i Gradskom uredu za mjesnu samoupravu, promet, civilnu zaštitu i sigurnost.    



KLASA: 024-08/26-003/785
URBROJ: 251-13-11-4/009-26-3
Zagreb, 23. travnja 2026.



Predsjednik
Vijeća Mjesnog odbora Šestine

Kruno Vuk
 




Na temelju članka 99. stavka 1. točke 7. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Vijeće Mjesnog odbora Šestine na 11. sjednici, održanoj 23. travnja 2026. donijelo je 


IZVJEŠĆE O RADU

Vijeća Mjesnog odbora Šestine za 2025. godinu




U 2025. godini  Vijeće Mjesnog odbora održalo je ukupno 7 sjednica na kojima je donijelo ukupno 18  Zaključaka, 1 Plan potreba, 1 Financijski plan i 1 Plan malih komunalnih akcija te 1 prijedlog prioriteta MO Šestine.
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično. 
Vijeće je u 2025. godine sredstva iz Plana potreba za aktivnostima, programima i projektima unapređenja kvalitete života građana Mjesnog odbora Šestine utrošilo na „Školu ski rolanja“, „Family day“ i „Kretanjem k zdravlju“. 



PREDSJEDNIK VIJEĆA

Predsjednik je redovito sazivao sjednice Vijeća, predlagao dnevni red i predsjedavao na svim sjednicama. Usko je surađivao s predsjednikom Vijeća Gradske četvrti Podsljeme u sastavljanju dnevnog reda, te je prisustvovao sastancima koordinacije za rad Vijeća mjesnih odbora. 


POTPREDSJEDNIK VIJEĆA

Pomagao je predsjedniku Vijeća, te obavljao i  sve poslove koji su mu povjereni. Sudjelovao  je u pripremi prioriteta za 2026. godinu.



ČLANOVI VIJEĆA

Članovi Vijeća svoj rad su realizirali prvenstveno putem sjednica Vijeća na koje su se uglavnom redovito odazivali.

Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području.



ZAKLJUČNE OCJENE

Vijeće je u  radu nastojalo što je moguće više detektirati i riješiti probleme na svom području. 





KLASA: 024-08/26-003/785
URBROJ: 251-13-11-4/009-26-4
Zagreb, 23. travnja 2026.



Predsjednik
Vijeća Mjesnog odbora Šestine

Kruno Vuk
 



Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Šestine,  na 11. sjednici, 23. travnja 2026., donijelo je
		

													
	

Z A K LJ U Č A K
o postavljanju rasvjete na dječjim igralištima Dedići i Sjevernjak    



1. Vijeće je raspravljalo o rasvjeti na dječjim igralištima (Sjevernjak, Šestinski vijenac i Dedići).     

2. Vijeće traži postavljanje rasvjete na dječjim igralištima Dedići i Sjevernjak.     

3. Ovaj zaključak dostaviti će se Vijeću Gradske četvrti Podsljeme i Gradskom uredu za mjesnu samoupravu, promet, komunalne poslove, civilnu zaštitu i sigurnost.    

  

KLASA: 024-08/26-003/785
URBROJ: 251-13-11-4/025-26-5
Zagreb, 23. travnja 2026. 

				
                
                         PREDSJEDNIK VIJEĆA
 							     MJESNOG ODBORA ŠESTINE

                        Kruno Vuk 

